rejauldu/bengali-wikipedia huggingface dataset:
ধেমাজি (উচ্চারণ:deɪˈmɑ:ʤi বা di:ˈmɑ:ʤi)) হচ্ছে ভারতের অসম রাজ্যের ধেমাজি জেলার একটি শহর। এটি হচ্ছে জেলার প্রধান শহর এবং জেলা প্রশাসনিক সদরদপ্তর।   ব্যুৎপত্তি  শহরের নাম ধেমাজি শব্দটির প্রথম অংশ "Dhe" মানে উড়া এবং মাজি মানে লতানো, অর্থাৎ ধেমাজি শব্দের অর্থ লতিয়ে উড়া।  ভূগোল ধেমাজির অবস্থান হচ্ছে  অক্ষাংশ ও দ্রাঘিমাংশে।Falling Rain Genomics, Inc - Dhemaji এটির সমুদ্র সমতল থেকে গড় উচ্চতা হচ্ছে ৯১ মিটার (২৯৮ ফুট)। ধেমাজি ব্রহ্মপুত্র নদীর উত্তরে অবস্থিত। এর উত্তর দিকে অরুণাচলের হিমালয় অবস্থান করছে। ধেমাজির পূর্ব দিকে ভারতের অরুণাচল প্রদেশ এবং পশ্চিমে লক্ষ্মীপুর, যা আসামের একটি প্রশাসনিক অঞ্চল।  ধেমাজির অনেকগুলো বড় এবং ছোট  নদী দ্বারা পরিবেষ্টিত। সেগুলোর মধ্যে জাইধল, গাইনদী এবং সেমেন রয়েছে। সুবানসিড়ি নদী তার পশ্চিম সীমান্তে বয়ে চলেছে।  জনসংখ্যার উপাত্ত  ২০০১ সালের ভারতের আদম শুমারি অনুসারে  ধেমাজিতে ১১,৮৫১ জন জনসংখ্যা ছিল। ২০০১ সালের ভারতের আদম শুমারি অনুসারে  ধেমাজিতে ১১,৮৫১ জন জনসংখ্যা ছিল। এদের মধ্যে পুরুষ ৫৪%, নারী ৪৬%। ধেমাজিতে গড়  সাক্ষরতার হার ৭৬%, জাতীয় স্তরের গড় হাড় ৫৯.৫% এর চেয়ে বেশি। পুরুষ সাক্ষরতার হার ৮০% এবং নারীদের মধ্যে এই হার ৭০%। ধেমাজিতে জনসংখ্যার ১৩% হল ৬ বছর বা তার কম বয়সী।   তথ্যসূত্র    বহিঃসংযোগ   ধেমাজি জেলার সরকারি ওয়েবসাইট  বিষয়শ্রেণী:আসামের শহর ও নগর বিষয়শ্রেণী:আসাম বিষয়শ্রেণী:ধেমাজি জেলা
সারাহাহ () গঠনমূলক প্রতিক্রিয়া প্রদানের জন্য একটি সৌদি আরবের সামাজিক নেটওয়ার্কিং পরিষেবা। আরবি ভাষায়, সারাহাহ শব্দের অর্থ "অকপটতা" বা "সততা"।  এটি ২০১৬ সালের শেষের দিকে যাইনুল আবেদিন তাওফিক দ্বারা তৈরি করা হয়েছিল এবং ২০১৭ সালের মাঝামাঝি সময়ে হঠাৎ বিশ্বব্যাপী সাফল্যে পৌঁছেছিল।  এই বৃদ্ধি একটি স্ন্যাপচ্যাট আপডেট প্রকাশের সাথে গভীরভাবে সম্পর্কিত বলে মনে করা হয় যা লোকেদের তাদের স্ন্যাপগুলিতে ইউআরএল শেয়ার করার অনুমতি দেয়।  সারাহাহ লোকেদেরকে অন্যদের কাছে বেনামে বার্তা পাঠাতে অনুমতি দেয় এবং প্রেরিত ব্যক্তি সেটির বেনামে উত্তর দিতে পারে। প্রাথমিকভাবে, এটি শ্রমিকদের তাদের উর্ধ্বতন কর্মকর্তাদের প্রশংসা করার জন্য বোঝানো হয়েছিল।  এটি ইউএস অ্যাপল অ্যাপ স্টোরে ১৩ জুন ২০১৭-এ প্রকাশিত হয়েছিল এবং কানাডা, ভারত এবং লেবাননসহ আরও কয়েকটি দেশে এর ব্যবহারকারী ছিল। ৫ জুলাই স্ন্যাপচ্যাট দ্বারা একটি আপডেট প্রকাশিত হয়েছিল। দুই সপ্তাহের ব্যবধানে এক নম্বর অবস্থানে ছিল। গুগল ট্রেন্ডস রিপোর্টেও এই বৃদ্ধি দেখা গেছে।Google Trends  ২৬ অগাস্ট ২০১৭-এ রিপোর্ট করা হয়েছিল যে সারাহাহ মোবাইল অ্যাপ নীরবে ব্যবহারকারীর অ্যাড্রেসবুক তার ওয়েব সার্ভারে আপলোড করে।  বেনামী প্রেরকদের ব্যবহারকারীর নাম প্রকাশ করতে সক্ষম বলে দাবি করে তৃতীয় পক্ষের অ্যাপগুলি দ্বারা স্প্যাম বারবার প্রেরণ করা হয়েছিল।  ২০১৮ সালের ১২ জানুয়ারি প্রতিবেদন করা হয়েছিল যে অস্ট্রেলিয়ার কুইন্সল্যান্ডের একজন মহিলা অ্যাপটি নিষিদ্ধ করার জন্য একটি পিটিশন শুরু করেছিলেন এবং তার ১৩ বছর বয়সী মেয়ের বন্ধুরা তাকে হত্যা করার পরামর্শ দিয়ে তাকে অপমানজনক বার্তা পাঠিয়েছিল। নিজেকে অস্ট্রেলিয়ান স্পেশাল ব্রডকাস্টিং সার্ভিস (এসবিএস) এর একটি সংবাদ প্রতিবেদনে বলা হয়েছে যে শিশুটির মা, ক্যাটরিনা, "সারাহাহর ডাউনলোড বিকল্প বন্ধ করার জন্য অ্যাপলের অ্যাপ স্টোর এবং গুগল প্লেতে কল করেছিলেন, যা লোকেরা একে অপরের জন্য বেনামী প্রতিক্রিয়া জানাতে দেয়"। ২১ ফেব্রুয়ারী, ক্যাটরিনা সাফল্য ঘোষণা করে একটি বার্তা পোস্ট করে বলেছেন যে অ্যাপল এবং গুগল উভয়ই তাদের স্টোর থেকে অ্যাপটি সরিয়ে দিয়েছে। ১৫ ডিসেম্বর ২০২১-এ, যাইনুল আবেদিন তাওফিক টুইটারের মাধ্যমে ঘোষণা করেছিলেন:  সারাহাহর টুইটার অ্যাকাউন্ট থেকে এটি রিটুইট করা হয়েছে।   উল্লেখযোগ্য ব্যবহার    এনজিও  একটি ভারতীয় এনজিও আনজেন্ডার, সারাহাহকে যৌন হয়রানির সমস্যা মোকাবেলা করার জন্য ব্যবহার করেছে।   আরও দেখুন    Ask.fm - একটি পরিষেবা যা বেনামী ছিল, এবং ২০১৩ সালে বেশ কয়েকটি কিশোর আত্মহত্যার কারণে যুক্ত ছিল।  সিক্রেট (অ্যাপ) - একটি অনুরূপ পরিষেবা যা 2015 সালে বন্ধ করা হয়েছিল    তথ্যসূত্র    বহিঃসংযোগ      বিষয়শ্রেণী:প্রশ্ন-ও-উত্তরের ওয়েবসাইট বিষয়শ্রেণী:আইওএস সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:২০১৬-এ প্রতিষ্ঠিত ইন্টারনেট সম্পত্তি বিষয়শ্রেণী:২০১৬-এ কম্পিউটার সম্পর্কিত প্রবর্তন
ক্যালকাটা শব্দ দ্বারা নিম্নলিখিত বিষয়গুলিও বোঝানো যেতে পারে:  স্থান  কলকাতা, পশ্চিমবঙ্গের রাজধানী। পূর্বে ইংরেজিতে এই শহরটি "ক্যালকাটা " নামে পরিচিত ছিল।  কলকাতা জেলা, পশ্চিমবঙ্গের একটি প্রশাসনিক জেলা। এই জেলাটিও আগে ইংরেজিতে "ক্যালকাটা ডিস্ট্রিক্ট " নামে পরিচিত ছিল।  ক্যালকাটা, ইন্ডিয়ানা, মার্কিন যুক্তরাষ্ট্র। ইন্ডিয়ানা রাজ্যের ক্লে কাউন্টির অন্তর্গত একটি অনিগমিত এলাকা।  ক্যালকাটা, ওহাইও, মার্কিন যুক্তরাষ্ট্র। ওহাইও রাজ্যের কলম্বিয়ানা কাউন্টির অন্তর্গত ইউনাইটেড স্টেটস সেন্সাস ব্যুরো কর্তৃক সংজ্ঞায়িত এলাকা।  ক্যালকাটা, ওয়েস্ট ভার্জিনিয়া, মার্কিন যুক্তরাষ্ট্র। ওয়েস্ট ভার্জিনিয়া রাজ্যের প্লেজেন্টস কাউন্টির একটি অনিগমিত এলাকা।  ক্যালকাটা, সুরিনাম, সুরিনামের সারামাক্কা জেলার একটি রিসর্ট।  ক্যালকাটা, বেলিজ, বেলিজের কোরোজাল জেলার একটি গ্রাম।  চলচ্চিত্র  ক্যালকাটা (১৯৪৭-এর চলচ্চিত্র), জন ফারো পরিচালিত ও অ্যালান ল্যাড অভিনীত একটি নোয়া চলচ্চিত্র।  ক্যালকাটা (১৯৬৯-এর চলচ্চিত্র), লুই ম্যাল পরিচালিত একটি তথ্যচিত্র।  কলকাতা ৭১ (১৯৭১-এর চলচ্চিত্র), মৃণাল সেন পরিচালিত বাংলা চলচ্চিত্র। ইংরেজি বানানে এটি ক্যালকাটা ৭১ নামে পরিচিত।  কলকাতা ত্রয়ী বা ইংরেজিতে ক্যালকাটা ট্রিলজি, সত্যজিৎ রায় পরিচালিত তিনটি চলচ্চিত্র এবং মৃণাল সেন পরিচালিত তিনটি চলচ্চিত্র।  শিক্ষাপ্রতিষ্ঠান কলকাতা বিশ্ববিদ্যালয়, ইংরেজিতে ইউনিভার্সিটি অফ ক্যালকাটা নামে পরিচিত। ক্যালকাটা বয়েজ’ স্কুল ক্যালকাটা বিজনেস স্কুল ক্যালকাটা গার্লস হাই স্কুল ক্যালকাটা ইনস্টিটিউট অফ ইঞ্জিনিয়ারিং অ্যান্ড ম্যানেজমেন্ট ক্যালকাটা ইন্টারন্যাশানাল স্কুল কলিকাতা জাতীয় আয়ুর্বিজ্ঞান বিদ্যামন্দির, ইংরেজিতে ক্যালকাটা ন্যাশানাল মেডিক্যাল কলেজ নামে পরিচিত ক্যালকাটা পাবলিক স্কুল ক্যালকাটা স্কুল অফ মিউজিক দ্য ক্যালকাটা টেকনিক্যাল স্কুল  সংগীত ক্যালকাটা (ব্যান্ড), মার্কিন অল্টারনেটিভ রক ব্যান্ড ক্যালকাটা (গান), ১৯৬১ সালে প্রকাশিত লরেন্স ওয়েকের যন্ত্রসংগীত ক্যালকাটা (ট্যাক্সি ট্যাক্সি ট্যাক্সি), ১৯৯৮ সালে প্রকাশিত ড. বোম্বের (জনি জেকবসেন) গান  সামরিক বিষয়  , রয়্যাল নেভির পাঁচটি জাহাজ  কলকাতার যুদ্ধ, ইংরেজিতে সেইজ অফ ক্যালকাটা। ১৮শ শতাব্দীতে বাংলার নবাব ও ব্রিটিশ ইস্ট ইন্ডিয়া কোম্পানির মধ্যে সংঘটিত যুদ্ধ।  অন্যান্য ব্যবহার  ক্যালকাটা ক্লাব  ক্যালকাটা নিলাম, নিলামের মাধ্যমে জুয়াখেলার বাজি ধরার একটি পদ্ধতি  ক্যালকাটা কাপ, ইংল্যান্ড ও স্কটল্যান্ডের মধ্যে আয়োজিত একটি বার্ষিক রাগবি ম্যাচের বিজয়ী দলকে দেওয়া ট্রফি  শর্ট এস.৮ ক্যালকাটা, ফ্লাইং বোট  আরও দেখুন  ওহ্‌! ক্যালকাটা!, সমসাময়িক ঘটনাভিত্তিক একটি গীতিনাট্য  কলকাতা (দ্ব্যর্থতা নিরসন)  কলিকাতা (দ্ব্যর্থতা নিরসন)
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৪:৩৭, ২৩ আগস্ট ২০২৪ (ইউটিসি) প্রিয়াঙ্কা জামান   – (অপসারণের প্রস্তাবনা দেখুনলগ দেখুন) () নিবন্ধের ব্যক্তির উল্লেখযোগ্য কোনো কর্ম নেই। কেবল ব্যক্তিপ্রচারণার স্বার্থে প্রণেতা নিবন্ধটি তৈরি করেছেন বলে মনে হচ্ছে। আর্থিক কোনো যোগসাজস থাকতে পারে।  ~ নাহিয়ান আলাপ ২৩:৪৩, ১৬ আগস্ট ২০২৪ (ইউটিসি)  তিনি অনেক টিভি নাটক করেছেন এবং কয়েকটি মুভিও করেছেন। সবগুলোর তথ্যসূত্র নিচে দেওয়া হলো। আমি মনে করি, আপনি সবকিছু আবার চেক করবেন। এখানে কোনো আর্থিক যোগসাজশ নেই। তাই অপসারণটি প্রত্যাহারের জন্য অনুরোধ করছি। Adnanadour (আলাপ) ০৬:১৬, ১৭ আগস্ট ২০২৪ (ইউটিসি) । উল্লেখযোগ্য নয়। –TANBIRUZZAMAN (💬) ১১:০২, ১৭ আগস্ট ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রাখাল শসা একটি সপুষ্পক উদ্ভিদ যার বৈজ্ঞনিক নাম Citrullus colocynthis, যা 'Cucurbitaceae' পরিবারভুক্ত। (আগে এর বৈজ্ঞানিক নাম ছিল Colocynthis citrullus; পরে এটি পরিবর্তন করা হয়েছে।) সংস্কৃত ভাষায় এর নাম 'গবাক্ষী' বা 'ইন্দ্রবারুণী' (गवाक्षी, इंद्रवारूणी)। এটি ইন্দ্রায়ণ নামেও পরিচিত। এর ইংরেজি নামগুলো হলো Bitter apple, Colocynth, Vine of Sodom, Citron, Bitter Cucumber, Egusi, desert gourd ইত্যাদি। এটি লতা জাতীয় উদ্ভিদ। এর আদি নিবাস ভূমধ্যসাগরীয় অঞ্চল, এশিয়া এবং তুরস্ক। এর লতা অনেকটা তরমুজ লতার মত, তবে এতে ছোট ও শক্ত ফল হয় যার ভেতরটা তিতা।  ফুল thumb|right|250px|পুরুষ ফুল thumb|right|250px|পাকা ফল, ইরান thumb|right|250px|কাঁচা ফল   তথ্যসূত্র    বহিঃসংযোগ    Information on oilseed uses  "Evaluation of Citrullus colocynthis, a desert plant native in Israel, as a potential source of edible oil"   বিষয়শ্রেণী:উদ্ভিদ বিষয়শ্রেণী:গাছ বিষয়শ্রেণী:ফল বিষয়শ্রেণী:এশিয়ার উদ্ভিদ বিষয়শ্রেণী:এশিয়ার ঔষধি উদ্ভিদ বিষয়শ্রেণী:ভোজ্য বাদাম ও বীজ বিষয়শ্রেণী:মরক্কোর উদ্ভিদ বিষয়শ্রেণী:লতা
নাইট্রোজেন ট্রাইব্রোমাইড একটি রাসায়নিক যৌগ যার রাসায়নিক সংকেত NBr3 । বিশুদ্ধ অবস্থায় এটি অত্যন্ত বিস্ফোরক। এমনকি −১০০ ডিগ্রি সেলসিয়াস তাপমাত্রাতেও। এই কারণে ১৯৭৫ সাল পর্যন্ত এই ষৌগটিকে আলাদা করা যায়নি। এটি দেখতে গাঢ় লাল রঙের এবং উদ্বায়ী কঠিন পদার্থ।   প্রস্তুতি  বিসট্রাইমিথাইলসিলাইলব্রোমামিন জৈব যৌগের সাথে ব্রোমিন মনোক্লোরাইডের বিক্রিয়া করে সর্বপ্রথম নাইট্রোজেন ট্রাইব্রোমাইড প্রস্তুত করা হয়েছিল। এই বিক্রিয়াটি −৮৭ ডিগ্রি তাপমাত্রায় করাা হয়। এই বিক্রিয়ায় উপজাত হিসাবে ট্রাইমিথাইলসিলাইল ক্লোরাইড উৎপন্ন হয়। বিক্রিয়াটি নিচে দেওয়া হলো:   (Me3 Si)2 NBr + 2 BrCl → NBr3 + 2   যেখানে "Me" একটি মিথাইল গ্রুপ।   বিক্রিয়া  নাইট্রোজেন ট্রাইব্রোমাইড −৮৭ ডিগ্রি সেলসিয়াস তাপমাত্রায় ডাইক্লোরোমেথেন দ্রবণে অ্যামোনিয়ার সাথে বিক্রিয়া করে NBrH2 উৎপন্ন করে।    NBr3 + 2 NH3 → 3 NH2 Br  এটি −৮৭ ডিগ্রি সেলসিয়াস তাপমাত্রায় ডাইক্লোরোমিথেন দ্রবণে আয়োডিনের সাথেও বিক্রিয়া করে লাল-বাদামী রঙের কঠিন পদার্থ NBr2 I তৈরি করে। উৎপন্ন যৌগটি −২০ ডিগ্রি সেলসিয়াস তাপমাত্রা পর্যন্ত স্থিতিশীল।   NBr3 + I2 → NBr2 I + IBr   তথ্যসূত্র   বিষয়শ্রেণী:অজৈব অ্যামিনসমূহ বিষয়শ্রেণী:ব্রোমাইড বিষয়শ্রেণী:নাইট্রোজেন হ্যালাইড
থাম্ব|ডান|220px  এবিসি নিউজ হল , তন্মধ্যে রয়েছে:  এবিসি নিউজ (অস্ট্রেলিয়া) - অস্ট্রেলিয়ান ব্রডকাস্টিং কর্পোরেশনের জাতীয় সংবাদ পরিষেবা।  এবিসি নিউজ (মার্কিন যুক্তরাষ্ট্র) - মার্কিন সম্প্রচার নেটওয়ার্ক আমেরিকান ব্রডকাস্টিং কোম্পানির সংবাদ বিভাগ।  এবিসি নিউজ দিয়ে আরও যা বুঝানো হতে পারে:  সম্প্রচার   আমেরিকান ব্রডকাস্টিং কোম্পানি   এবিসি নিউজ লাইভ - এবিসি নিউজের একটি ২৪ ঘন্টা সংবাদ সম্প্রচার বিভাগ।  এবিসি নিউজ রেডিও - মার্কিন যুক্তরাষ্ট্রের বৃহত্তম বাণিজ্যিক রেডিও সংবাদ সংস্থা।  এবিসি নিউজ নাউ (বেতার নেটওয়ার্ক) - মার্কিন বেতার পরিষেবা  এবিসি নিউজ ডটকম - এবিসি নিউজের অনলাইন বিভাগ।  অস্ট্রেলিয়ান ব্রডকাস্টিং কর্পোরেশন  এবিসি নিউজ (অস্ট্রেলীয় টিভি চ্যানেল) - ২৪ ঘন্টা সংবাদ সম্প্রচার চ্যানেল।  এবিসি নিউজরেডিও - বেতার সংবাদ পরিষেবা  অন্যান্য সম্প্রচার  এবিসি নিউজ (আলবেনিয়া) - আলবেনীয় টেলিভিশন সংবাদ চ্যানেল  এবিসি (সংবাদপত্র) - স্পেনীয় দৈনিক সংবাদপত্র  এবিসি (সুয়েডীয় টিভি অনুষ্ঠান) - সাবেক সুয়েডীয় আঞ্চলিক সংবাদ অনুষ্ঠান  অন্য ব্যবহার  এবিসিনিউজ.কম.কো - একটি জাল সংবাদ সাইট, যারা মার্কিন এবিসি নিউজকে জাল করে।   আরও দেখুন   এবিসি টেলিভিশন  এবিসি
সুখানপুকুর ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন। এটি গাবতলী উপজেলার ১২নং ইউনিয়ন।  আয়তন  ইতিহাস গাবতলী উপজেলার নেপালতলী ও সোনারায় ইউনিয়ন ভেঙ্গে ৩৫টি গ্রাম নিয়ে নতুন এ ইউনিয়ন গঠন করা হয়েছে। ২০১৯ সালের ২১ নভেম্বর এ সংক্রান্ত গেজেট প্রকাশ করা হয়।  ব্রিটিশ শাসল আমলে সুখানপুকুর বন্দর হিসাবে প্রতিষ্টা পায় সুখান পুকুরে স্টেশনটি প্রায় ৩০ একর জমির উপর প্রতিষ্ঠা হওয়ায় রেলের মাধ্যমে পন্য আনা নেওয়ার ফলে এটি বন্দরে পরিনত হয়। এ ইউনিয়নের পচ্চিমে সোনারায় ইউনিয়ন দক্ষিনে নাড়ুয়ামালা ও নেপালতলী ইউনিয়ন, পূর্বে সারিয়াকান্দী উপজেলার নারচী ইউনিয়ন ও উত্তরে সোনাতলা উপজেলার জোরগাছা ও দিগদাইড় ইউনিয়ন রয়েছে।  সুখানপুকুর ইউনিয়নে একটি হাট ও বেশকিছু ছোট বাজার রয়েছে  হাট১.সুখানপুকুর  বাজার ১.তেলিহাটা ২. লাঠিগঞ্জ ৩.সরাতলী ৪.ডওর  জনসংখ্যা  প্রশাসনিক কাঠামো সুখানপুকুর ইউনিয়ন ১৬টি মৌজা ও ৩৫টি গ্রাম নিয়ে গঠিত।  গ্রামসমূহ হলো:  চকরাধিকা  সুখানপুকুর  কিশমত কাঁকড়া  কেশবেরপাড়া-১  চামুরপাড়া  নতুরপাড়া  সুখানপুকুর বন্দর  কুড়িরপাড়া  কেশবেরপাড়া-২  পাথারের পাড়া  নিজ কাঁকড়া  ধলিরচর  উত্তর সরাতলি  পার কাঁকড়া  ভাঙ্গিরপাড়া  ময়নাতলা  কাজলাপাড়া  নজরারপাড়া  মমিনহাটা  মহিষবাতান  কাশিহাটা  তেলিহাটা  তেলিহাটা মধ্যপাড়া  পাঁচানীপাড়া  নয়াপাড়া  শাহাপাড়া  মাসুন্দি  ত্রিমোহনী-২  ত্রিমোহনী-১  আমতলীপাড়া  খিরাপাড়া  ডঙর  ডিহি ডঙর  চক ডঙর  সানাইপুকুর।  শিক্ষা ব্যবস্থা  সুখানপুকুর ইউনিয়নে ১ টি কলেজ ও বিশ্ববিদ্যালয় রয়েছে সৈয়দ আহম্মদ বিশ্ববিদ্যালয় ও কলেজ। উচ্চ বিদ্যালয় রয়েছে ৩ টি ১. মোস্তাফিজার রহমান মেমোরিয়াল উচ্চ বিদ্যালয় ২.সুখানপুকুর বালিকা উচ্চ বিদ্যালয় ৩.দৌলতুজ্জামান বহুমুখী উচ্চ বিদ্যালয় প্রাথমিক বিদ্যালয় রয়েছে ১৪ টি= ১.তেলিহাটা পাঁচানীপাড়া সরকারী প্রাথমিক বিদ্যালয়। ২.তেলিহাটা মধ্যপাড়া সরকারি প্রাথমিক বিদ্যালয়। ৩.তেলিহাটা সরকারী প্রাথমিক বিদ্যালয়। ৪.চামুর পাড়া সরকারী প্রাথমিক বিদ্যালয়। ৫.মাসুন্দী সরকারী প্রাথমিক বিদ্যালয়। ৬.ত্রিমোহিনী সরকারী প্রাথমিক বিদ্যালয়। ৭.কাজলাপাড়া সরকারী প্রাথমিক বিদ্যালয়। ৮.নিজকাঁকড়া সরকারী প্রাথমিক বিদ্যালয়। ৯.সরাতলী সরকারী প্রাথমিক বিদ্যালয়। ১০.চকরাধিকা সরকারী প্রাথমিক বিদ্যালয়। ১১.ডওর সরকারী প্রাথমিক বিদ্যালয়। ১২.মমিনহাটা সরকারী প্রাথমিক বিদ্যালয়। ১৩.কেশবের পাড়া সরকারী প্রাথমিক বিদ্যালয়।  জনপ্রতিনিধি সুখানপুকুর ইউনিয়ন পরিষদের চেয়ারম্যান বীর মুক্তিযোদ্ধা আলমগীর রহমান (আলম)  ধর্মীয় উপাসনালয়  তথ্যসূত্র
লিংকনের টমাস ফরস্টার (সক্রিয় ১৪০৬-১৪১৫), ছিলেন একজন ইংরেজ রাজনীতিবিদ।  তিনি ১৪০৭-০৮ সালের জন্য লিঙ্কনের মেয়র এবং ১৪০৬, মে ১৪১৩ এবং ১৪১৫ সালে লিঙ্কনের জন্য ইংল্যান্ডের সংসদের সদস্য (এমপি) নির্বাচিত হন।   তথ্যসূত্র   বিষয়শ্রেণী:লিঙ্কনের ইংল্যান্ডের সংসদ সদস্য (প্রাক-১৭০৭) বিষয়শ্রেণী:ইংল্যান্ডের সংসদ সদস্য ১৪১৫ বিষয়শ্রেণী:ইংল্যান্ডের সংসদ সদস্য মে ১৪১৩ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম
চার্লস বেটস (জন্ম: মার্চ ৮, ১৯৮৬) হলেন একজন মার্কিন পেশাদার কুস্তিগির এবং সাবেক অপেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে চ্যাড গ্যাবল নামে কুস্তি করেন। তিনি বর্তমানে আমেরিকান আলফার সদস্য। উক্ত ট্যাগ টিমে তার সাথে আরো রয়েছেন জেসন জর্ডান, তারা উভয়ে হচ্ছেন সাবেক ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন।  তথ্যসূত্র  বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:এনএক্সটি ট্যাগ টিম চ্যাম্পিয়ন বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:ডাব্লিউডাব্লিউই কুস্তিগীর বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
১৯০১ খ্রিষ্টাব্দে নোবেল পুরস্কার প্রবর্তিত হয়। ঐ বৎসর থেকে সারা পৃথিবীর বিভিন্ন ব্যক্তি ও প্রতিষ্ঠানকে সফল এবং অনন্য সাধারণ গবেষণা ও উদ্ভাবন এবং মানবকল্যাণমূলক তুলনারহিত কর্মকাণ্ডের জন্য এই পুরস্কার প্রদান করা হচ্ছে। মোট ছয়টি বিষয়ে পুরস্কার প্রদান করা হয়। বিষয়গুলো হল: পদার্থবিজ্ঞান, রসায়ন, চিকিৎসা শাস্ত্র, অর্থনীতি, সাহিত্য এবং শান্তি। নোবেল পুরস্কারকে এ সকল ক্ষেত্রে বিশ্বের সবচেয়ে সম্মানজনক পদক হিসেবে বিবেচনা করা হয়।Shalev, Baruch Aba (2005). 100 years of Nobel prizes  এসব কৃষ্ণাঙ্গ নোবেল বিজয়ীরা নোবেল পুরস্কারের ৬টি ক্ষেত্রের ৩টিতে নোবেল পুরস্কার অর্জন করেছে। সেগুলো হল: শান্তি, অর্থনীতি ও সাহিত্যে। প্রথম কৃষ্ণাঙ্গ নোবেল বিজয়ী হচ্ছেন আমেরিকার রালফ বাঞ্চি, তিনি ১৯৫০ সালে নোবেল শান্তি পুরস্কার লাভ করেন।  অতি সাম্প্রতিক সময় ২০১৮-এ নোবেল শান্তি পুরস্কার লাভ করেন ডেনিস মুকওয়েজি  দুইজন কৃষ্ণাঙ্গ নোবেল বিজয়ী – বারাক ওবামা এবং এলেন জনসন সারলিফ – তারা তাদের দেশের রাষ্ট্রপতি ছিলেন যখন তারা পুরস্কার পেয়েছিলেন। ২০১৮-এর হিসেবে, ১৫জন কৃষ্ণাঙ্গ ব্যক্তি নোবেল পুরস্কার লাভ করেছেন।   বিজয়ী   Year  ছবি  বিজয়ী  দেশ  শ্রেণী  মন্তব্য ১৯৫০ 75px রালফ বাঞ্চি  শান্তি নোবেল বিজয়ী প্রথম কৃষ্ণাঙ্গ PrizeRalph Bunche , PBS. ১৯৬০ 75px আলবার্ট জন লুথুলি শান্তি নোবেল বিজয়ী প্রথম আফ্রিকান কৃষ্ণাঙ্গ ১৯৬৪ 75px মার্টিন লুথার কিং, জুনিয়র  শান্তিনোবেল বিজয়ী সর্বকনিষ্ঠ আফ্রিকান-আমেরিকান ১৯৭৯ 75px আর্থার লুইস  অর্থনীতি প্রথম এবং এখন পর্যন্ত একমাত্র অর্থনীতিতে নোবেল বিজয়ী কৃষ্ণাঙ্গ; নোবেল বিজয়ী প্রথম ওয়েস্ট ইন্ডিয়ান ১৯৮৪ 75px   শান্তি ১৯৮৬ 75px   সাহিত্য সাহিত্যে নোবেল পুরস্কার বিজয়ী প্রথম কৃষ্ণাঙ্গ ১৯৯২ 75px http://www.math.buffalo.edu/~sww/poetry/walcott_derek.html#bio/biblio  সাহিত্য ১৯৯৩ 75px   সাহিত্য নোবেল পুরস্কার বিজয়ী প্রথম কৃষ্ণাঙ্গ নারী ১৯৯৩ 75px   শান্তি ২০০১ 75px   শান্তি ২০০৪ 75px   শান্তি নোবেল শান্তি পুরস্কার বিজয়ী প্রথম এবং একমাত্র পরিবেশবাদী কৃষ্ণাঙ্গ আফ্রিকান নারী ২০০৯75px শান্তি ২০১১ 75px এলেন জনসন সারলিফ  শান্তি ২০১১ 75px   শান্তি ২০১৮ 75px ডেনিস মুকওয়েজি  শান্তি২০১৯75pxআবি আহমেদ  তথ্যসূত্র  বিষয়শ্রেণী:নোবেল বিজয়ীদের তালিকা বিষয়শ্রেণী:জাতিগোষ্ঠী অনুযায়ী নোবেল বিজয়ী
টাটা সল্ট ১৯৮৩ সালে ভারতের প্রথম প্যাকেটজাত আয়োডিনযুক্ত লবণের মার্কা হিসাবে টাটা কেমিক্যালস দ্বারা চালু হয়েছিল। মার্কাটি এখন ভারতের বৃহত্তম প্যাকেটজাত লবণের মার্কা, যার বাজার শেয়ার ১৭%।   ভারতীয় লবণের বাজার  জুন, ২০১৯ পর্যন্ত, ৯০ হাজার মেট্রিক টনেরও বেশি টাটা সল্ট বিক্রি হয় ৬৫ লক্ষেরও বেশি খুচরা দোকানের মাধ্যমে যা প্রতি মাসে সারা দেশে ১৬১ মিলিয়ন পরিবারের কাছে পৌঁছেছে।    তথ্যসূত্র    বহিঃসংযোগ    টাটা সল্ট, অফিসিয়াল পেজ   টাটা গ্রুপে টাটা সল্ট বিষয়শ্রেণী:১৯৮৩-এ প্রতিষ্ঠিত কোম্পানি বিষয়শ্রেণী:ভারতীয় মার্কা বিষয়শ্রেণী:টাটা ভোক্তা পণ্য বিষয়শ্রেণী:ভারতের লবণ শিল্প
মুছলিম মিয়া একজন বাংলাদেশি খোদাইশিল্পী এবং ছাপচিত্রী, যিনি দীর্ঘ সময় ধরে বাংলাদেশের বিভিন্ন ব্যাংক নোটের নকশার সঙ্গে যুক্ত ছিলেন। তিনি বাংলাদেশ টাকশালের মহাব্যবস্থাপক হিসেবে ২০২০ সাল পর্যন্ত দায়িত্ব পালন করেন।   প্রাথমিক জীবন ও শিক্ষা মুছলিম মিয়ার জন্ম ১৯৬১ সালের ৬ আগস্ট কিশোরগঞ্জ জেলার কটিয়াদী উপজেলার ধুলদিয়া গ্রামে শৈশব থেকেই তিনি আঁকাআঁকির প্রতি আগ্রহী ছিলেন। বাড়ির দেয়াল ও আশপাশের জায়গায় তিনি কয়লা, ইটের গুঁড়া এবং পাতা ব্যবহার করে ছবি আঁকতেন। এসএসসি পাসের পর ১৯৭৮ সালে তিনি মোহাম্মদপুরের গ্রাফিক আর্ট কলেজে (বর্তমানে ঢাকা বিশ্ববিদ্যালয়ের চারুকলা অনুষদ) ভর্তি হন। অধ্যয়নের প্রথম বছরেই তার চিত্রকর্ম শিল্পকলা একাডেমিতে আয়োজিত বাংলাদেশ জাতীয় চারুকলা প্রদর্শনীতে স্থান পায় এবং পরে দ্বিবার্ষিক এশীয় চারুকলা প্রদর্শনীতেও প্রদর্শিত হয়। তিনি ১৯৮৪ সালে ছাপচিত্র বিভাগ থেকে স্নাতক ডিগ্রি অর্জন করেন।   কর্মজীবন স্নাতক শেষ করার পর তিনি কিছু সময় বিজ্ঞাপন সংস্থায় কাজ করেন। এরপর ১৯৮৫ সালে বাংলাদেশ ব্যাংকে শিক্ষানবিশ এনগ্রেভার পদে যোগ দেন। ১৯৮৬ সালে তিনি প্রথম দিককার নকশার কাজ হিসেবে দুই টাকার নোটে দোয়েল পাখির চিত্র আঁকেন। ১৯৮৭ সালে তিনি সুইজারল্যান্ডে মুদ্রা ও নোট খোদাই বিষয়ে বিশেষ প্রশিক্ষণ গ্রহণ করেন।  তার নকশায় স্থান পেয়েছে জাতীয় স্মৃতিসৌধ, সংসদ ভবন, হাইকোর্ট ভবন, বাঘা মসজিদ ও শহীদ মিনারের মতো স্থাপনাগুলো। ১৯৯৬ সালে শেখ মুজিবুর রহমানের ছবি-সংবলিত ১০ টাকার নীল রঙের নোট, সংসদ ভবনের ৫০ টাকার নোট ও স্মৃতিসৌধের ৫০০ টাকার নোট তার নকশায় ছাপা হয়। পরবর্তীতে তিনি ১০০ টাকা, ৫০০ টাকা এবং শহীদ মিনার সংবলিত দেশের প্রথম ১০০০ টাকার নোটের নকশাও তৈরি করেন। পলিমার উপাদানে তৈরি ১০ টাকার নোটের ডিজাইনেও তার অবদান রয়েছে।  ২০১১ সালে তিনি ২ থেকে ১০০০ টাকা পর্যন্ত ৯টি নতুন নোটের নকশা সম্পন্ন করেন।  আরও দেখুন  বাংলাদেশী টাকা  বাংলাদেশ ব্যাংক  বাংলাদেশ টাকশাল  তথ্যসূত্র  বিষয়শ্রেণী:১৯৬১-এ জন্ম বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:বাংলাদেশী চিত্রশিল্পী বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী বিষয়শ্রেণী:বাংলাদেশী খোদাইশিল্পী
আতিক আহমেদ ( ১০ আগস্ট, ১৯৬২– ১৫ এপ্রিল, ২০২৩)  ছিলেন একজন ভারতীয় রাজনীতিবিদ, এবং সমাজবাদী পার্টি থেকে ভারতীয় সংসদ ও উত্তর প্রদেশ বিধানসভার সদস্য।  তার বিরুদ্ধে ১০০ টিরও বেশি ফৌজদারি মামলা নথিভুক্ত করা হয়েছিল এবং ২০১৯ থেকে ২০২৩ সালে বন্দুকধারীদের হাতে নিহত হওয়ার আগ পর্যন্ত তিনি কারাগারে ছিলেন। আহমেদ বিভিন্ন অভিযোগে কারাগারে থেকেও বেশ কয়েকটি নির্বাচনে লড়েছেন এবং  ২০১৬ সালের ১৫ ডিসেম্বরে স্যাম হিগিনবটম ইউনিভার্সিটি অফ এগ্রিকালচারের টেকনোলজি অ্যান্ড সায়েন্সের কর্মীদের লাঞ্ছিত করার অভিযোগে তাকে গ্রেপ্তার করা হয়েছিল।   সরকার পক্ষ থেকে তাকে বিভিন্ন অভিযোগে গ্রেফতার করলেও বিরোধীদের অভিযোগ রয়েছে যে, আহমেদ রাজনৈতিক প্রতিহিংসার স্বীকার হয়েছেন এবং কেবল বামপন্থি রাজনীতিবিদ ও একজন প্রভাবশালী বিরোধী নেতা হওয়ার কারণে তাকে মাফিয়া হিসেবে পরিচিত করা হয়েছে।  তবে আতিকের বিরুদ্ধে আনীত প্রায় অধিকাংশ অভিযোগ প্রমাণিত হয়েছে বলে দাবি করা হয়।   প্রারম্ভিক ও ব্যক্তিগত জীবন  আহমেদ শায়েস্তা পারভীনকে বিয়ে করেন এবং  এই দম্পতির পাঁচ ছেলে রয়েছে।  আহমেদের ভাই খালিদ আজিমও ( আশরাফ ) সমাজবাদী পার্টির প্রাক্তন বিধায়ক ছিলেন।   রাজনৈতিক পরিসংখ্যান  আহমেদ মোট ৫ বার বিধায়ক এবং ১ বার লোকসভা সাংসদ নির্বাচিত হয়েছেন।   #থেকেপর্যন্তঅবস্থানপার্টি১.১৯৮৯১৯৯১এলাহাবাদ পশ্চিম থেকে বিধায়ক (প্রথম মেয়াদ)এনআইডি২.১৯৯১১৯৯৩এলাহাবাদ পশ্চিম থেকে বিধায়ক (দ্বিতীয় মেয়াদ)এনআইডি৩.১৯৯৩১৯৯৬এলাহাবাদ পশ্চিম থেকে বিধায়ক (তৃতীয় মেয়াদ)এনআইডি৪.১৯৯৬২০০২এলাহাবাদ পশ্চিম থেকে বিধায়ক (৪র্থ মেয়াদে)এসপি৫.২০০২২০০৪এলাহাবাদ পশ্চিম থেকে বিধায়ক (৫ম মেয়াদ)আপনা দল৬.২০০৪২০০৯ফুলপুর থেকে ১৪তম লোকসভায় সাংসদ (প্রথম মেয়াদ)এসপি  মৃত্যু  ২০২৩ সালের ১৩ এপ্রিল আহমেদের ছেলে আসাদকে উত্তর প্রদেশ পুলিশের স্পেশাল টাস্ক ফোর্স ঝাঁসিতে অভিযানের সময় এনকাউন্টারে হত্যা করে।   ২০২৩ সালের ১৫ এপ্রিল প্রয়াগরাজে পুলিশ সদস্যের উপস্থিতিতে আদালত-নির্দেশিত মেডিকেল পরীক্ষার জন্য নিয়ে যাওয়ার সময় আহমেদকে নিজের ছেলের শেষকৃত্যের সময় তার অনুপস্থিতি সম্পর্কে জিজ্ঞাসা করা হলে তিনি হিন্দিতে বলেন, "नहीं ले गए तो नहीं गए" ( আমাকে নেওয়া হয়নি, তাই আমি যাইনি)। তার ভাই আশরাফ যখন এর প্রতিক্রিয়ায় অপর অভিযুক্ত সহ-ষড়যন্ত্রকারী গুড্ডুর কথা উল্লেখ করতে যাচ্ছিল, তখন আতিক আহমদের মাথায় একটি পিস্তল ঠেকিয়ে গুলি করা হয় এবং এর ফলে তার মৃত্যু হন। এতে আশরাফ আহমেদও নিহত হন এবং হামলার ভিডিও ধারণ করে টেলিভিশনে সরাসরি সম্প্রচার করা হয়। গোলাগুলির সময় আহমেদকে পুলিশ সদস্যরা ঘিরে ফেলেছিল।   এতে তিনজন অপরাধী মিডিয়াকর্মী হিসাবে নিজেদের জাহির করে তার কাছাকাছি অবস্থান নিয়েছিল এবং হত্যা করার পরে তারা পালানোর চেষ্টা করেইনি; বরং "জয় শ্রীরাম" স্লোগান দিয়ে আত্মসমর্পণ করেছিল। তাদের চিহ্নিত করে গ্রেফতার করা হয় এবং অনেকেই এই হামলাকে পুলিশের দায়িত্বহীনতার বহিঃপ্রকাশ ও হিন্দুত্ববাদী সন্ত্রাসের নমুনা হিসেবে উল্লেখ করে।   তথ্যসূত্র   বিষয়শ্রেণী:ভারতীয় ব্যক্তি বিষয়শ্রেণী:১৯৬২-এ জন্ম বিষয়শ্রেণী:২০২৩-এ মৃত্যু বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:সর্বভারতীয় মজলিস-ই-ইত্তেহাদুল মুসলিমীনের রাজনীতিবিদ বিষয়শ্রেণী:গুপ্তহত্যার শিকার ভারতীয় রাজনীতিবিদ বিষয়শ্রেণী:চতুর্দশ লোকসভার সদস্য বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০০২-২০০৭ বিষয়শ্রেণী:অপরাধে দোষী সাব্যস্ত ভারতীয় রাজনীতিবিদ বিষয়শ্রেণী:এলাহাবাদের রাজনীতিবিদ বিষয়শ্রেণী:২০২৩-এ গুপ্তহত্যার শিকার রাজনীতিবিদ বিষয়শ্রেণী:ভারতের স্বতন্ত্র রাজনীতিবিদ বিষয়শ্রেণী:উত্তরপ্রদেশের অপরাধী
গুলিস্তান আন্ডারপাস হল বাংলাদেশের ঢাকার গুলিস্তানে চার রাস্তার মোড়ে মওলানা ভাসানী হকি স্টেডিয়ামের পাশে অবস্থিত একটি পথচারী আন্ডারপাস। চারদিক বিশিষ্ট এই আন্ডারপাসটি ৩ কোটি ৪৩ লাখ টাকা ব্যয়ে ১৯৯৭ সালে নির্মাণ করা হয়। চারটি সুড়ঙ্গে দুটি করে মোট ৮টি প্রবেশ ও প্রস্থান পথ এই আন্ডারপাসে রয়েছে। সুরসপ্তক আন্ডারপাস নির্মাণের পূর্বে এটি ছিল বাংলাদেশের বৃহত্তম আন্ডারপাস।  এই আন্ডারপাসটি পাতাল মার্কেট নামেও পরিচিত। বর্তমানে আন্ডারপাসটি মার্কেটে পরিনত হয়েছে। ১০৪টি দোকান বিশিষ্ট এই মার্কেটে মোবাইল ফোন বেচাকেনা এবং সারাই করা হয়। আন্ডারপাসে মার্কেট বসানোর ফলে তাই জনসাধারণ আন্ডারপাসটি ব্যবহারে নিরুৎসাহিত বোধ করেন। এই আন্ডারপাস শীতাতপ নিয়ন্ত্রিত হলেও সেই ব্যবস্থা অকেজো। আন্ডারপাসের ভেতরের বাজারের কারণে আন্ডারপাসের পথটি সংকুচিত হয়ে গেছে। আন্ডারপাসের মার্কেটটি রাত ৮টা পর্যন্ত খোলা থাকে। এরপর আন্ডারপাস বন্ধ করে দেওয়ার কারণে রাতে জীবনের ঝুঁকি নিয়ে সড়ক পার হতে হয় পথচারীদের।  তথ্যসূত্র    বিষয়শ্রেণী:পাতালপথ (আন্ডারপাস) বিষয়শ্রেণী:ঢাকা বিষয়শ্রেণী:বাংলাদেশের ভবন ও স্থাপনা বিষয়শ্রেণী:১৯৯৭-এ বাংলাদেশে প্রতিষ্ঠিত বিষয়শ্রেণী:ঢাকার ভবন ও স্থাপনা বিষয়শ্রেণী:বাংলাদেশের সুড়ঙ্গ